**Referat fra mødet i   
Børne- og Skoleudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Tirsdag den 19. december 2017 |
| **Mødested:** | Kirstinebjergskolen, afd. Høgevej |
| **Mødetidspunkt:** | Kl. 8:00 - 12:00 |
| **Medlemmer:** | Formand: Ole Steen Hansen (A)  Næstformand: Cecilie Roed Schultz (Ø)  Bente Gertz (A)  Frances O´Donovan-Sadat (V)  Inger Nielsen (O) |
| **Fraværende:** | Frances O´Donovan-Sadat |

Indholdsfortegnelse

53 Godkendelse af dagsorden 3

54 Besøg på Kirstinebjergskolen, afd. Høgevej 4

55 Fritidstilbud i sommerferien 5

56 Satspuljemidler 2018 7

57 Lukket - Orientering 8

# 53 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Børne- og Skoleudvalget |

Sagsresumé:

**Sagsbeskrivelse:**

Økonomiske konsekvenser:

Vurdering:

Indstillinger:

Indstilles til godkendelse.

Bilag:

Beslutning i Børne- og Skoleudvalget den 19-12-2017:

Godkendt.

Fraværende: Frances O´Donovan-Sadat

# 54 Besøg på Kirstinebjergskolen, afd. Høgevej

|  |  |  |
| --- | --- | --- |
|  | Sagsnr.: | Sagen afgøres i: Børne- og Skoleudvalget |

Sagsresumé:

Mødet holdes på Kirstinebjergsskolen, afd. Høgevej, Høgevej 5 hvor distriktsleder Magnus Kudahl te Pas og afdelingsskoleleder Tina Möglich vil fortælle om skolen.

Økonomiske konsekvenser:

Vurdering:

Indstillinger:

Ingen

Bilag:

Beslutning i Børne- og Skoleudvalget den 19-12-2017:

Taget til efterretning.

Fraværende: Frances O´Donovan-Sadat

# 55 Fritidstilbud i sommerferien

|  |  |  |
| --- | --- | --- |
|  | Sagsnr.:17/6378 | Sagen afgøres i: Børne- og Skoleudvalget |

Sagsresumé:

Det har vist sig uhensigtsmæssigt at lukke for sommerferiepasning i fritidstilbuddene i to af fire uger i sommerferien (dvs. i juli i ugerne 28-29). Grundet øget efterspørgsel og forældreønsker anbefales det at holde åbent i de to uger i alle distrikter.

**Sagsbeskrivelse:**

I august 2014 fik fritidsområdet en ny struktur og organisering, der bevirkede, at 0.- 6. klasse skulle holde sommerferielukket i ugerne 28-29-30, dog skulle hvert distrikt have ét fælles tilbud åbent i perioden.

Fritidsområdet fik en budgetbesparelse svarende til 2 ugers sommerferielukning fra budgetåret 2015. I løbet af 2015 viste der sig dog et behov for at imødekomme nogle få forældres pasningsbehov i sommerferien, og administrativt blev der indført nødordning i dagtilbud.

Nødordningen i dagtilbud har vist sig at være uhensigtsmæssigt. Efterspørgslen efter pasning har været stigende de senere år, og stadig flere forældre har stillet spørgsmålstegn ved det nuværende tilbuds pædagogiske relevans samt bygningernes manglende anvendelighed til målgruppen af 6 - 10 årige.

På den baggrund anbefales det, at vende tilbage til de oprindelige forudsætninger som angivet for fritidsområdet i august 2014 med ét åbent fritidstilbud pr. distrikt i sommerferien.

**Efterspørgslen efter fritidstilbud i ferieugerne 28 og 29**

Generelt ses en stigende efterspørgsel, over de seneste tre år, på et alderssvarende pædagogisk tilbud i ugerne 28 og 29. Dog er der lokale variationer i udviklingen:

|  |  |  |  |  |  |  |
| --- | --- | --- | --- | --- | --- | --- |
| **År** | **2017** | | **2016** | | **2015** | |
| **Ugenummer:** | **28** | **29** | **28** | **29** | **28** | **29** |
| Kirstinebjergskolen | 23 | 17 | 10 | 8 | 11 | 10 |
| Ullerup Bæk | 6 | 7 | 10 | 5 | 5 | 5 |
| Fjordbakkeskolen | 15 | 20 | 11 | 5 | 2 | 2 |
| Erritsø Fællesskole | 13 | 5 | 10 | 3 | 5 | 4 |
| **I alt** | **57** | **49** | **41** | **21** | **23** | **21** |

Økonomiske konsekvenser:

Besparelsen fra 2015 vedrørende sommerferiepasning på fritidsområde var på 350.000 kr.

Pasning i uge 28 og 29 kan finansieres på forskellig vis, herunder:

-      Bevilling til sommerferiepasning

-      Skolerne får mulighed for at justere åbningstiden - i mindre grad - i fritidstilbuddet hen over hele skoleåret; idet der altid tages udgangspunkt i brugergruppens behov. Sommeråbningen finansieres herved af fritidstilbuddene selv (effektivisering).

Det skønnes, at åbningstiden i gennemsnit skal reduceres med 15 minutter pr. dag fra mandag til torsdag, hvis skolerne skal dække merudgiften selv. Fredagen er i forvejen oftere kortere grundet forældrenes generelle efterspørgsel.

-      Ren brugerfinansiering med en generel takststigning på alle pladser. Merprisen skønnes at ligge på 25 kr. pr. plads pr. måned.

-      En kombination af ovenstående modeller.

Vurdering:

Med genindførelse af et sommerferietilbud i hvert distrikt, vil alle borgere med behov for feriepasning, herunder også flygtninge og uddannelsessøgende, være sikret et alderssvarende sommerferietilbud til deres børn.

Indstillinger:

Børn og Unge anbefaler Børne- og Skoleudvalget, at

-      Der genindføres fritidstilbud i sommerperioden fra og med sommeren 2018

-      Der tages stilling til finansiering af merudgiften som følge heraf.

Bilag:

Åben - Takster - finansiering af sommerferiepasning 2018

Beslutning i Børne- og Skoleudvalget den 19-12-2017:

Udvalget beslutter at

* Genindføre fritidstilbud i sommerperioden fra og med sommeren 2018
* Finansiering af fritidstilbud i sommeren 2018 sker ved omprioritering på de enkelte skoler
* Finansiering af fritidstilbud i sommeren 2019 og frem sker i budgetlægningen for 2019

Fraværende: Frances O´Donovan-Sadat

Beslutning i Børne- og Skoleudvalget den 19-09-2017:

Sagen udsættes.

Fraværende: Ole Steen Hansen

# 56 Satspuljemidler 2018

|  |  |  |
| --- | --- | --- |
|  | Sagsnr.:17/9312 | Sagen afgøres i: Børne- og Skoleudvalget |

Sagsresumé:

Orientering om fordelingen af satspuljen for 2018.

**Sagsbeskrivelse:**

Regeringen er sammen med forligspartierne bag satspuljen nået til enighed om udmøntningen af satspuljen for 2018. Aftalen indebærer, at der i perioden 2018-2021 udmøntes i alt 3,2 mia. kr. til at forbedre vilkårene for udsatte grupper. Med aftalen afsættes midler til mere end 80 forskellige projekter og initiativer inden for social-, sundheds-, ældre-, beskæftigelses- samt udlændinge og integrationsområdet.

På mødet gives der en orientering om fordelingen.

Fordelingen fremgår af bilag på sagen – bilag er under udarbejdelse.

Økonomiske konsekvenser:

Ikke muligt at opgøre på nuværende tidspunkt.

Vurdering:

Se sagsbeskrivelse.

Indstillinger:

Direktionen indstiller, at orienteringen tages til efterretning.

Bilag:

Åben - Satspuljemidler 2018.pdf

Beslutning i Børne- og Skoleudvalget den 19-12-2017:

Taget til efterretning.

Fraværende: Frances O´Donovan-Sadat

# 57 Lukket - Orientering

|  |  |  |
| --- | --- | --- |
|  | Sagsnr.: | Sagen afgøres i: Børne- og Skoleudvalget |

**Underskriftsside**

Ole Steen Hansen

Bente Gertz

Frances O´Donovan-Sadat

Cecilie Roed Schultz

Inger Nielsen